CELEX: 52013DP0197
Language: et
Date: 2013-05-21 00:00:00
Title: Euroopa Parlamendi 21. mai 2013. aasta otsus Spyros Danellise puutumatuse äravõtmise taotluse kohta (II) (2013/2028(IMM))

12.2.2016   
            
            
               ET
            
            
               Euroopa Liidu Teataja
            
            
               C 55/133
            
         P7_TA(2013)0197
   Spyros Danellise parlamendiliikme puutumatuse äravõtmise taotlus (II)
   Euroopa Parlamendi 21. mai 2013. aasta otsus Spyros Danellise puutumatuse äravõtmise taotluse kohta (II) (2013/2028(IMM))
   (2016/C 055/25)
   
      Euroopa Parlament,
   
               —
            
            
               võttes arvesse Spyros Danellise puutumatuse äravõtmise taotlust, mille esitas 11. detsembril 2012. aastal Kreeka Vabariigi kõrgeima kohtu aseprokurör (viitenumber 4825/2012) seoses Kreeta kolmeliikmelise apellatsioonikohtu 9. ja 16. oktoobri 2012. aasta otsusega (viitenumber 1382/2012) ja millest anti teada Euroopa Parlamendi täiskogu istungil 6. veebruaril 2013. aastal,
            
         
               —
            
            
               olles vastavalt kodukorra artikli 7 lõikele 3 Spyros Danellise ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artiklit 9, otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2 ning Kreeka Vabariigi põhiseaduse artiklit 62,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19 märtsi 2010. aasta ja 6. septembri 2011. aasta otsuseid (1),
            
         
               —
            
            
               võttes arvesse kodukorra artikli 6 lõiget 2 ja artiklit 7,
            
         
               —
            
            
               võttes arvesse õiguskomisjoni raportit (A7-0160/2013),
            
         
               A.
            
            
               arvestades, et Kreeka Vabariigi kõrgeima kohtu aseprokurör on taotlenud Euroopa Parlamendi liikme Spyros Danellise parlamendiliikme puutumatuse äravõtmist seoses väidetava süüteo võimaliku kohtumenetlusega;
            
         
               B.
            
            
               arvestades, et Euroopa Liidu privileegide ja immuniteetide protokolli nr 7 artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et Kreeka Vabariigi põhiseaduse artiklis 62 on sätestatud, et parlamendiliikmeid ei tohi parlamendi koosseisu ametiajal kohtulikult vastutusele võtta, vahistada, vangistada või muul viisil piirata, kui parlament ei ole selleks eelnevalt luba andnud;
            
         
               D.
            
            
               arvestades, et Spyros Danellist süüdistatakse selles, et ta süüdistas valelikult kolmandat isikut õigusvastases teos eesmärgil, et nimetatud isik selle teo eest vastutusele võetaks, ning esitas kolmanda isiku kohta valetunnistusi, mis võisid kahjustada selle isiku mainet ja head nime, kuigi Spyros Danellis teadis, et need tunnistused on valed;
            
         
               E.
            
            
               arvestades, et need võimalikud valetunnistused ja süüdistused on seotud võõrandatud maal ülesjuuritud oliivi- ja teiste puude viljade müügiga töövõtja poolt, kes tegi avaliku sektori tellitud ehitustöid tammi rajamisel Irákleio maakonnas asuva Hersonissose linna territooriumil, kus Spyros Danellis oli linnapea;
            
         
               F.
            
            
               arvestades, et nimetatud väidetavate tegude puhul ei ole tegemist Euroopa Parlamendi liikme poolt oma kohustuste täitmisel avaldatud arvamuste või antud häältega Euroopa Liidu privileegide ja immuniteetide protokolli nr 7 artikli 8 tähenduses;
            
         
               G.
            
            
               arvestades, et süüdistus ei ole ilmselgelt seotud Spyros Danellise ametipositsiooniga Euroopa Parlamendi liikmena, vaid tema varasema ametikohaga Hersonissose linnapeana;
            
         
               H.
            
            
               arvestades, et ei ole põhjust kahtlustada fumus persecutionis’t, pidades eelkõige silmas seda, et Spyros Danellis ei ole kõnealuse juhtumi puhul ainus süüdistatav isik;
            
         
            
               1.
            
            
               otsustab Spyros Danellise puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Kreeka Vabariigi Ülemkohtu peaprokurörile ja Spyros Danellisele.
            
         
      (1)  12. mai 1964. aasta otsus kohtuasjas 101/63: Wagner vs. Fohrmann ja Krier, EKL 1964, lk 195; 10. juuli 1986. aasta otsus kohtuasjas 149/85: Wybot vs. Faure ja teised, EKL 1986, lk 2403; 15. oktoobri 2008. aasta otsus kohtuasjas T-345/05: Mote vs. parlament, EKL 2008, lk II-2849; 21. oktoobri 2008. aasta otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; 19. märtsi 2010. aasta otsus kohtuasjas T-42/06: Gollnisch vs. parlament, EKL 2010, lk II-1135; 6. septembri 2011. aasta otsus kohtuasjas C-163/10: Patriciello, EKL 2011, lk I-7565.